33 Sebedisa kgetho e nang le ditshenyehelo tse tlase ka ho fetisisa (empa ba hlile ba lokela hore ba be hlwahlwa mme ba tsebe seo ba se etsang) haeba moeletsi wa sekoloto a le teng ho o thusa ka ntle ho tefo kapa ka tefello e tlase, ena ke kgetho e ntle ka ho fetisisa ka hore ba mpa ba rata ho o thusa feela, eseng ho iketsetsa tjhelete (batla ditsi tse sa lefiseng tsa keletso kapa di-ngo tse sa sebetseng ho fumana phaello). Bafani ba bang ba sekoloto ba ka ithaopa ho fana ka tshebeletso ya mahala ya tefello ya sekoloto mme ena le yona e ka boela ya ba kgetho e ntle empa hlahloba seo ba kgothaletsang hore se a kgotsofatsa ebile se a tshwaneleha. Qetellong, haeba o ke ke wa fumana e nngwe ya dikgetho tsena tse pedi, batla moeletsi wa dikoloto ya lefisang empa hlokomela haholo ditefiso mme o hlokomele hape hore ba etsa seo ba lokelang ho se etsa. Bakeng sa moeletsi wa tsa dikoloto sebakeng sa heno, kapa haeba o na le moeletsi wa tsa dikoloto eo o sa kgotsofalang ka lebaka la hae mme o batla ho tletleba, ikopanye le Molaodi wa Naha wa Mekitlane (National Credit egulator) ho Mohala: kapa 0860 NC NC KGAPO YA THEPA E EKILWENG KA MOKITLANE Molao wa Naha wa Bareki (The National Credit Act) o bile o fana ka tshireletso e eketsehileng bakeng sa bareki ba rekileng dintho tse itseng ka kadimo ya setolemente, ba fumaneng kadimo kapa kgiriso mme ebe ba etsa phoso ha ba lefa ditolemente tsa bona. Ho tloha ka Phupjane 2007, o na le hona jwale ho kgutlisa dintho kapa thepa ho morekisi nakong ya matsatsi a mahlano a tshebetso kamora ho fana ka tsebiso e ngotsweng ya hore o hlakola tumellano. Morekisi jwale o lokela ho o fa tekanyetso e ngotsweng ya boleng ba thepa eo nakong ya matsatsi a 10 a tshebetso. Nakong ya matsatsi a tshebetso a 10 o ka boloka thepa mme wa tswela pele ka kontraka kapa wa dumella morekisi ho rekisa thepa e le ho iphumanela theko e ntle e ka kgonehang ho fumaneha. Hang ha thepa e se e rekisitswe, o tla fumana tsebiso e ngotsweng e nang le dintlha tsa thekiso le tjhelete efe kapa efe eo o ka e kolotang haeba ho bile le kgaello e itseng. Kgaello ena e lokela ho leshwa hobane morekisi a ka fumana kahlolo kgahlano le wena. Haeba o sa kgotsofala bakeng sa thekiso, o lokela ho ikopanya le morekisi kapa o fumane thuso ya monamodi kapa o ikopanye le lekgotla la heno la provense la dinyewe tsa bareki